

# REPUBLIKA E SHQIPËRISË AVOKATI I POPULLIT

Adresa: Bulevardi: “Zhan D’Ark” Nr.2 Tel/Fax:+355 4 2380 300/315 Tiranë, Shqipëri E-mail: [ap@avokatipopullit.gov.al](mailto:ap@avokatipopullit.gov.al)

[www.avokatipopullit.gov.al](http://www.avokatipopullit.gov.al/)

# Nr. Prot Tiranë,**\_\_\_\_/\_\_\_/2023**

**SHPALLJE VETËM PËR NËPUNËS CIVILË**

# PËR PRANIM NË POZICION TË NIVELIT TË LARTË DREJTUES

Në zbatim të nenit 32 të ligjit nr.152/2013, “Për nënpunësin civil”, i ndryshuar si dhe të Kreut VIII dhe IX të Vendimit të Këshillit të Ministrave nr.118, datë 5.03.2014 “Për procedurat e emërimit, rekrutimit, menaxhimit dhe përfundimit të marrëdhënies në shërbimin civil të nëpunësve civilë të nivelit të lartë drejtues dhe të anëtarëve të TND-së i ndryshuar, Institucioni i Avokatit të Popullit shpall procedurat e konkurimit për pozicionin:

# Nd/Komisioner në Seksionin për Policinë, Shërbimin Sekret, Burgjet, Forcat e Armatosura dhe Pushtetin Gjyqësor . Kategoria e pagës II-a.

Pozicioni i mësipërm është i hapur vetëm për nëpunësit civil të kategorisë së mesme drejtuese (kategoria II-b)

# Data e fundit e dorëzimit të dokumentave për aplikim është dt. 28. 06.2023

1. **Përshkrimi përgjithësues i punës për pozicionin Nd/Komisioner në Seksionin për Policinë, Shërbimin Sekret, Burgjet, Forcat e Armatosura dhe Pushtetin Gjyqësor është si më poshtë:**

- Të trajtojë rastet që përcillen nga Komisioneri i Seksionit për Policinë, Shërbimin Sekret, Burgjet, Forcat e Armatosura dhe Pushtetin Gjyqësor, Sekretari i Përgjithshëm ose në mënyrë direkte nga Avokati i Popullit, sipas fushave dhe të drejtave që mbulon.

* Të propozojë rastet që mund të ndiqen me inisiativë, të bëra publike në median e shkruar apo vizive.
* Të kryejë inspektime pranë organeve të Administratës Publike Qëndrore apo vendore, si dhe në terren, dhe vende ku ka sinjalizime/ njoftime për shkelje të të drejtave dhe lirive të njeriut.
* Të hartojë rekomandime për çështje të veçanta apo rekomandime legjislative në rastet kur vetë ligji apo akti nënligjor përbën premisë për shkeljen e të drejtave dhe lirive themelore të njeriut.
* Të monitorojë zbatimin e Konventave të Ratifikuara nga Kuvendi i Shqipërisë si dhe të pregatisë informacione apo rekomandime për raportet periodike të monitorimit të institucioneve të ndryshme ndërkombëtare.
* Të marrë pjesë në grupet e hartimit të raporteve të veçanta dhe ndjekjen në vijim të rekomandimeve të dala nga hartimi i tyre.
* Të jetë aktiv në mediat vizive dhe të shkruara në intervista apo edhe emisione të drejtpërdrejta mbi problematika të caktuara.
* Të zotërojë me përpikmëri urdhërat, udhëzimet dhe porositë që i jepen në vijë vertikale sipas shkallës hierakike nga varet.
* Të ushtrojë çdo kompetencë tjetër që i jepet nga eprori, në përputhje me legjislacionin në fuqi.

# Kriteret e përgjithshme që duhet të plotësojë kandidati për këtë pozicion janë si më poshtë:

* Të jetë nëpunës civil i konfirmuar në kategorinë e mesme drejtuese (kategoria II-b)
* Të mos ketë masë disiplinore në fuqi.
* Të ketë vlerësimin e fundit shumë mirë ose mirë.

# Kriteret e veçanta që duhet të plotësojë kandidati për këtë pozicion janë si më poshtë:

* Të zotërojë Diplomë të nivelit “Master Shkencor”, në shkencat juridike. Edhe Diploma e nivelit “Bachelor” duhet të jetë në të njëjtën fushë.
* Të zotërojë gjuhën angleze ose një gjuhë të BE-së (të vërtetuar me çertifikatë)
* Të ketë të paktën 4 (katër) vjet përvojë në Administratën Publike nga të cilat të paktën 2 vite në nivel të mesëm drejtues (kategoria II-b)
* Të ketë aftësi të mira komunikimi dhe të punës në grup.

# Dokumentacioni, Mënyra dhe Afati i Dorëzimit

Kandidati duhet të dorëzojë pranë Sektorit të Burimeve Njerëzore ose Zyrës së Protokollit në Institucionin e Avokatit të Popullit dokumentat si më poshtë vijon:

* 1. Letër motivimi për aplikim për vendin vakant, një numër kontakti dhe adresën e plotë të vendbanimit të shoqëruar me një adresë aktive për komunikim.
  2. Jetëshkrimi i plotësuar në përputhje me dokumentin tip që e gjeni në linkun: <http://dap.gov.al/vende-vakante/udhëzime-dokumenta/219-udhëzime-dokumenta>
  3. Fotokopje e Diplomës

**ç.** Fotokopje e Librezës së Punës

* 1. Çdo dokumentacion tjetër që vërteton trajnimet, kualifikimet, arsimin shtesë, vlerësimet pozitive apo të tjera të përmendura në jetëshkrim.

# Dokumentat duhet të dorëzohen me postë apo drejpërsëdrejti në Institucionin e Avokatit të Popullit, brenda datës dt. 28. 06.2023

1. **Rezultatet për fazën e verifikimit paraprak.**

Brenda 10 (dhjetë) ditëve ) nga përfundimi i afatit të aplikimit, Sektori i Burimeve Njerëzore në Institucionin e Avokatit të Popullit do të bëjë verifikimin paraprak të kandidatëve që plotësojnë kriteret e përgjithshme dhe të veçanta, të përcaktuara në shpalljen për konkurim dhe në datën **10.07.2023** do të shpallë në portalin “Shërbimi Kombëtar i Punësimit” sidhe në faqen zyrtare të Instutucionit të Avokatit të Popullit (www.avokatipopullit.gov.al), listën e kandidatëve që plotësojnë kushtet dhe kriteret e veçanta si dhe datën, vendin dhe orën ku do të zhvillohet testimi me shkrim dhe intervista.

Në të njëjtën datë, kandidatët që nuk janë shpallur të kualifikuar do të njoftohen me e-mail nga Drejtoria e Financës, Shërbimeve dhe Pritjes së Qytetarëve (Sektori i Burimeve Njerëzore) të Institucionit të Avokatit të Popullit duke u njohur me arsyet e moskualifikmit. Ata mund të ankohen brenda

5 (pesë) ditëve pune nga shpallja e listës. Drejtoria e Financës, Shërbimeve dhe Pritjes

së Qytetarëve (Sektori i Burimeve Njerëzore) do të kthejë përgjigje të arsyetuar brenda 2 (dy ) ditëve pune.

# Fusha e njohurive dhe cilësitë mbi të cilat do të vlerësohen kandidatët:

Kandidatët që konkurojnë për pozicionin Nd/Komisioner në Seksionin për Policinë, Shërbimin Sekret, Burgjet, Forcat e Armatosura dhe Pushtetin Gjyqësor do të vlerësohen në lidhje me:

# Njohuri për:

* 1. Ligji nr.76/2016 Kushtetuta e Republikës së Shqipërisë
  2. Ligji nr.8454 dt.04.02.1999 “Për Avokatin e Popullit”, i ndryshuar.
  3. Ligji nr.84/2016 “Për Rivlerësimin kalimtar të Gjyqtarëve dhe Prokurorëve në Republikën e Shqipërisë”
  4. Ligji nr.96/2016 “Për Statusin e Gjyqtarëve dhe Prokurorëve në Republikën e Shqipërisë”
  5. Ligji nr.97/2017 “Për Organizimin dhe Funksionimin e Prokurorisë në Republikën e Shqipërisë”
  6. Ligji nr.98/2016 “Për Organizimin e Pushtetit Gjyqësor në Republikën e Shqipërisë”
  7. Ligji nr.96/2016 “Për Gjykatën Kushtetuese në Republikën e Shqipërisë”
  8. Ligji nr.115/2016 “Për Organet e Qeverisjes në Sistemin e Drejtësisë”
  9. Ligji nr.37/2017 “Kodi i Drejtësisë për të Mitur”
  10. Kodi Civil i Republikës së Shqipërisë
  11. Kodi i Procedurave Civile i Republikës së Shqipërisë
  12. Kodi Penal i Republikës së Shqipërisë
  13. Kodi i Procedurave Penale i Republikës së Shqipërisë

# Aftësitë për të:

-Menaxhuar situate emergjente

-Menaxhuar situata të cilat nuk kanë qënë të parashikuara

-Marrë vendime mbi bazën e argumentave

-Shprehur opinion dhe argumenta në mënyrë të rrjedhshme dhe të sjellshme

-Respektuar të tjerët (kolegët, vartësit, qytetarët) dhe dëgjuar opinionet e tyre.

-Bashkëpunuar me kolegët, duke ndarë me ta informacionin dhe njohuritë e nevojshme

-Komunikuar procesin e vendimmarrjes bazuar në argumenta dhe analizë të pasojave

-Ndërmarrë nisma të ndryshme strategjike dhe afatgjata brenda kompetencave të funksionit me qëllim përmbushjen e detyrave funksionale, përmbushjen e objektivave dhe përcaktimin e rrugëve dhe hartimin e planeve për mënjanimin e risqeve në realizimin e tyre, duke shfrytëzuar kapacitetet njerëzore dhe material me kosto sa më të ulët dhe me rendiment maksimal.

# Mënyra e vlerësimit të kandidatëve

**Faza e konkurimit konsiston në:**

1. Vlerësimin e Jetëshkrimit (CV) të kandidatëve që përfshin vlerësimin e arsimimit, eksperiencës dhe trajnimeve të lidhura me fushën, si dhe vlerësimet e arritjeve vjetore 10 pikë
2. Testimi me shkrim, 40 pikë
3. Intervista e strukturuar me gojë, 50 pikë

Testimi me shkrim dhe intervista me gojë synojnë vlerësimin e njohurive, të aftësive dhe cilësive të lidhura me fushën e kompetencës si më lart.

# Data e daljes së rezultateve të konkurimit dhe mënyra e komunikimit:

Në përfundim të vlerësimit të kandidatëve, Drejtoria e Financës, Shërbimeve dhe Pritjes

së Qytetarëve (Sektori i Burimeve Njerëzore) në datën **11. 08. 2023** do të shpallë fituesin në portalin “Shërbimi Kombëtar i Punësimit”, në faqen zyrtare të Institucionit të Avokatit të Popullit (www.avokatipopullit.gov.al), dhe në këndin e njoftimeve të publikuara pranë Institucionit.

Për sqarime të mëtejshme mund të kontaktoni me Sektorin e Burimeve Njerëzore E-Mail [burime.njerezore@avokatipopullit.gov.al](mailto:<Burime.Njerezore@avokatipopullit.gov.al), ose në adresën:

Avokati i Popullit, Bulevardi: “Zhan’ Dark” nr.2 - Tiranë